### Beslutningstema

I denne sag skal det besluttes, om Hydro Extrusion Denmark A/S skal have en tidsbegrænset dispensation fra støjgrænserne i [adresse].

### Historik

Teknik- og Miljøudvalget har i 2003 givet dispensation fra de vejledende støjgrænser, således at Hydro Extrusion Denmark A/S (Hydro) lovligt har kunnet støje 60 dB(A) dag, aften og nat i erhvervsområde E11, hvor der også er boliger. Desuden har virksomheden i 2015 fået miljøgodkendelse til at rykke dagperioden fra kl. 7:00 til kl. 6:00.

### Sagsfremstilling

Virksomheden står overfor en ændring og udvidelse, og i den forbindelse bortfalder de eksisterende miljøgodkendelser, herunder støjvilkår. Hydro skal fremover reguleres af Mike Clausen og har derfor søgt dispensation for de skrappere støjgrænser, der gælder her.

Et udkast til dispensation af 6. februar 2024 imødekom virksomhedens ønsker om de lempelige støjvilkår.

Udkastet har været i høring hos parterne, som er afgrænset til beboere og ejere i område E11, hvor støjgrænserne vil blive overskredet.

I forbindelse med partshøringen er der den 19. februar 2024 holdt et dialogmøde mellem borgere i område E11, Hydro og Tønder Kommune.

På mødet gjorde borgerne indsigelse mod overskridelse af støjgrænserne. Borgerne efterlyste navnlig en plan for håndtering af især den høje impulsstøj, som opstod ved håndtering af metalskrot. Impulsstøjen er ifølge borgerne særligt generende om natten.

Efterfølgende er der sendt et høringssvar, se bilag A. Her gentages ønsket om en effektiv håndtering af metalskrot. Desuden er der en gennemgang af kommunens historisk positive behandling af virksomheden i forhold til, at naboerne har skullet tåle det høje støjniveau.

Hydro har efterfølgende begrænset ansøgningen således, at den skal være gældende frem til 1. januar 2025, hvor virksomheden vil kunne overholde støjgrænserne.

Virksomheden har i den forbindelse oplyst, at

* der er igangsat tekniske tiltag til nedbringelse af støjniveauet inkl. impulsstøj.
* opførelse af en støjmur og to yderligere tiltag gøres færdige i løbet uge 14.
* der gennemføres ny støjmåling (kontrolmåling) uge 15 og borgerne inviteres til orientering herom og dialog.

En tidsbegrænset dispensation vil betyde, at virksomheden ved udløbet skal leve op til støjgrænserne i [adresse].

Det skal derfor besluttes om, der skal gives en tidsbegrænset dispensation fra støjkravene i [adresse], eller om der skal meddeles et afslag.

Forvaltningen anbefaler, at der meddeles en tidsbegrænset dispensation. Her er der navnlig lagt vægt på, at dispensationen er tidsbegrænset, og at dispensationen ikke går videre end den allerede gældende dispensation.

### Lovgrundlag

Miljøbeskyttelsesloven,

Mike Clausen.

### Indstilling Fagchefen for Teknik og Miljø indstiller,

|  |  |
| --- | --- |
| at | der meddeles en tidsbegrænset dispensation til overskridelse af støjkravene i [adresse]. |

### Beslutning

Indstillingen godkendt.